
Fîgen Yûksekdax: 

Berî darbeya leşkirî, 
demokrasiya Tirkiyê 
gavên baş avêtibûn 

W ezîrê Derwe yê 

Erebistana Seûdî, 
rejîma îranê bi çavkaniya 
fitne, alozî û tevliheviya li 
dever û cîhanê de da zanîn 
û °Xumeynîzmê”weke 
îdeolojiya tundajoyî û 
tayfegerayî’yê nav kir. 

Li gorî raporên belavb 
ûyî, rojnameya ‘’Wal Strît 
Jomal” gotarek Adil El- 
cubeyr weşandiye ku têde 
hatiye ‘’Rejîma Iranê yekem 
dewleta piştewanê terorîzmê 
li cîhanê de ye û rêberên wî 


welatî li destpêka avabûna 
rejîma îranê ve rasterast li 
piraniya kiryarên terorîstî de 
dest hebûne”. 

Wezîrê Derwe yê Erebistanê 
herweha daye zanîn ku 
‘’îdeolojiya Xumeynîstî ku 
îdeolojiya fermî ya Komara 
Îslamî ya îranê û kerb û kîna 
ji rojava ye, li ser bingeha 
teyfegerî û tundajotiyê hatiye 
avakirin û tenê bi jinavbirina 
vê îdeolojiyê, aştî û aramî 
dikare vegere dever û cîhanê. 
Navhatî herweha eşkere 


kiriye ku rejîma îranê heya 
niha êrîşî ser 12 balyozx- 
aneyan li Tehranê de kiriye û 
Sipaha pastaran jî nawendên 
binav çandî ên xwe di gelek 
welatên weke Sûdan, Nîciri- 
ye, Sûriye, Lubnan, Yemen 
û Girava Komor de cihgîr 
kirine. 

Adil Elcubeyr di berdewami- 
ya nivîsa xwe de dibêje ku re- 
jîma îranê ji alava terorîzmê 
bona pêşdebirina siyasetên 
dujminkarane ên xwe mifahê 
standiye û ger rejîma îranê 


dixwaze rastbêjiya xwe di 
şerê cîhanî ê dijî terorîzmê 
de biselimîne, dibe rêberên 
Elqaîde’yê ên wekî Seid 
Binladin, Seyf El’idl û ..., 
ku li îranê de tên êwirandin, 
radestî civaka navnetewî 
bike. 

Ew herweha îranê bi şirîkê 
cinayet û kuştarên rejîma 
Esed li Sûriyê de dide zanîn 
ku heya niha zêdetirî 500 
hezar kesan jiyana xwe ji dest 
dane. 

Hevseroka Partiya Demokratîk a Gelan 
(HDP) Fîgen Yûksekdax di gotarekê 
de bal kişande ser rewşa berî darbeya 
leşkirî û eşkere kir ku pirsa demokra- 
siyê li Tirkiyê de, gavên micid û erênî 
avêtibûn, lê piştî kûdetayê û ragihandina 
rewşa awarte, hemû xebatên ji bo aştiyê 
hatinî encamdayîn, AKP ji holê rakirin. 

Fîgen Yûksekdax herweha da zanîn, li 
wan cihên ku AKP’ê nekarîbû ji riya 
hilbijartinan ve dest bi ser de bigre, piştî 
darbeyê hêcet ketiye dest û hewil dide 
ji riya çek, hêz, kavilkarî û sepandinê 
ve dagîr bike û ji kar avêtina 28 serok 
Belediyan û cihgîrkirina qeyûman li şûna 
wan jî, wekî nimûne anî ziman. 

AKP piştî darbeyê kete tesfiyekirina arteş 
û karmendan bi tometên KCK û tevgera 
Gûlen û gelek kes vê rewşê jî bi kûdetaya 
Erdoxan nav dikin. 



Oland: 

Rewşa Sûriyê xala 
şermezariya civaka cîhanî ye 

Agehdariyek ji Komîteya Amadekar ya Kongireya 
Şazdehem a Hizba Demokrat a Kurdistana îranê ve 

_ J 


Kerîm Perwîzî 

X ebata neteweyek zulmlêkirî bona gihîştin 
bi rizgarî û dabînkirin azadiyê, him bi 
rejîma desthilatdar re berbirû dibe û him jî, re- 
jîma desthilatdar girift û pirsgirêkên wusa jêre 
diafirîne ku têçûya xebat û tekoşîna wê zêdetir 
bike û hêz û karînên wê jî li rê der bixe. 

Rejîmek sitemkar û terorîstperwer weke 
rejîma Wîlayeta feqîh bona wê ku berbirûyê 
xebata mafxwazane ya gelên jêr sitem û bi 
taybetî gelê kurd bibe û wusa tepeser bike ku 
carek din nekare rabe û serî hilde, bi hemû hêz 
û îmkanên xwe ve ji şoreş û xebata neteweya 
bindest dide. Her eva ku dibêjin girêmista 
hesinî bi kar tîne daku vê xebatê tûşî tewizînê 
bike. Çawa ku li destpêka hatineserkar ya xwe 
de fermana cîhadê li dijî kurdan da û cinayet- 
kar û terorîstên wekî Xelxalî û Çemran şandin 
Kurdistanê daku kavil bikin, li van salên 
dawîn de jî bi hemû hêz û şiyanên xwe ve, 
dijberiya xebata xelkê kurd kirine. 

Rejîma Îslamî ya Tehranê bi siyaseta tepe- 
serkirina hovane, dixwaze têçûya xebatê 
jorde bibe daku xelkê çavtirsiyaî bike û kes 
nekare xwe ji xebat û tekoşîna li dijî zulm û 
sitemkariya rejîmê bide. Aliyek din yê pîlanên 
Komara Îslamî li dijî xebata neteweya kurd, 
cehd û tekoşîna wê bû ku li nav neteweya kurd 
de, pêgehekê ji xwe re ava û bi reşandina tovê 
dubendî û netifaqiyê pêgeha xelkî ya hêzên 
dijber lawaz û xirab bike daku bi vê netifaqiyê 
bikare li pêşerojê de bibe bi hêza rêderker a 
xebatê û xebata xelkê li hundur de kirmî û 
janeserên wê jî zedetir bike. 

Bi vê siyaseta mirar ya rejîmê ku hin dest û 
pêwendî birêve dibin, parek ji kes û takên 
civakê ji xebat û tekoşîna azadîxwazane tên 
dûr xistin û paşan jî van dest û aliyan, dikine 
alava derbelêdana ji şoreş û xebatê. Daku bi 
vî awayî hêza şoreşê bi tiştên biçûk ve mijûl 
bikin yan aliyê kêm parek ji vê hêzê, bi asteng 
û girêpêçkên nerast û destçêkirî yên dujmin 
ve bi heder bidin. 

Ew takên serlêşêwyayî ku dibine dest û 
pêwendiyên rejîmê, renge bikarin berjewendi- 
yên biçûk ên kesî ji xwe re misoger bikin, lê 
rolê destikê Tevr ji dujmin re dilîzin. 

Karê destikê Tevr, xizmet bi Tevrê rih(rêdîn) 
dirêj e û heya qasekê jî hêza gel bi xwe ve 
mijûl dike. Her dem ku destikê Tevr şikest yan 
hewcehî jêre nema, dujmin dixe nav kuçk û 
dişewitîne. Çûnkî destikê Tevr, tenê ji îxanetê 
re bikar tê û dujmin jî tucar baweriyê pê nake, 
ji ber ku kesê/a ku xiyanetê bi netewe û xelkê 
xwe bike, li cihê din jî bi hêsanî dikare bê 
kirrîn û xiyanetê bi kiryarê xwe jî bike, lewre 
çarenivîsa destikê Tevr her şewitîn e. 


K omîteya Amadekar ya 
Kongireya şazdehem a 
Hizba Demokrat a Kurdis- 
tana îranê, agehdariyek rû 
ji hevwelatiyên Kurdistanê 
û xemxorên xebata netewî- 
demokratîk a Kurdistanê 
belaw kir. 


Deqa agehdariyê bi vî awayî 
ye: 

Hevwelatiyên hêja! 

Dilsoz û xemxorên xebata 
berheq a netewî demokratîk a 
Kurdistanê 

Hizba Demokrat a Kurdistana 
îranê mijûlê vê yekê ye ku li 
çend mehên bê de, kongireya 
16’mîn a xwe di pêvajoya 
pirensîpên demokratîk ên 
cihgirtî li nav metodên xebatê 
de li dar bixe. 

Herwek hemû aliyek dizane, 
devera Rojhilata Navîn li 
rewşek pir hestiyar a awisê 
guhertinan de ye û hewce 
dike ku Kurdistana Rojhi- 
latê jî li nav van hevkêşe û 
guhertinan de cî û pêgeha xwe 
diyar bike. Herwek haydar in 
Hizba Demokrat a Kurdistana 
îranê li van salên dawîn de, 
biryarek din ji bo qonaxek 
cuda ji xebat û tekoşînê daye 
û biryar girtiye ku amadebûna 
pêşmergeyan li nav Kurdistana 
Rojhilat de bidomîne û berde- 


wam be li ser girêdana xebata çiya û bajar. 

Li rewş û zurûfek weha siyasî û li gor pêvajoyên de- 
mokratîk û liberçavgirtina hewcehiyên xebat û tekoşînê, 

Hizba Demokrat a Kurdistana îranê kongireya 16’mîn 
a xwe lidar dixe û komîteya Amadekar a kongireya 
16’mîn daxwaz ji hemû dilsoj û xemxorên xebata ber- 
heq ya kurd, hemû dost û alîgirên Hizba Demokrat, û kadr 
û pêşmerge û endam û alîgirên Hizba Demokrat dike ku: li dor 
siyaset û bemameyên Hizba Demokrat û karên pêwendîdar bi kongireya vê hizbê 
ve, dîtin û nerînên xwe ji bo Komîteya Amadekar a Kongireyê bişînin. 

Li vê derheqê de hewce ye em îşare bi çend hewcehiyan bikin: 

Yekem: Hemû babet û nerîn û pêşniyazên we bi Komîteya Amadekar tên sipar- 
tin û mifaha hewce ji wan tê standin, û ger tiştek nejêhatî, yan sivikatiyek bi kes 
û aliyekê yan zaniyariyek ewlehî têde nebe, wekî xwe bi bê destkarî li malpera 
Kurdistan Media de tê belav kirin. 

Duyem: Daxwaza me ew e ku babetên xwe bi kurtî binivîsin, bi awayekê ku ji 8 
rûpelan derbaz nebe. 

Sêyem: Hewil bihê dayîn ku nivîs, tevî amajeyên belgemend û lojîkî ji çavkaniya 
babetan re, pêşniyazên rohn û konkerêtî ji bo çareserê têde bin. 

Çarem: Midehê şandina babetan heya dawiya meha Xezelwera 1395’an e. 

Tevî daxwaza dubare ji we hêjayan, bi dîtin, raman û rexne û pêşniyazên xwe ve, 
him alîkarê me li dor pêşdeçûna baştir ya kar û bemameyan bin, him jî bi bîr û 
hizrên tevaliyane ve daku em bikarin Kongireya 16’mîn a Hizba Demokart bikin 
bi Kongireyekî dîrokî ji bo derbaskirina qonaxên dijwar û nizîkkirina hêviya 
serkewtina gelê xwe. 

Hûn dikarin babetên xwe ji bo malpera ‘’Kurdistan Media” bişînin, yan bi vê 
navnîşana îmaylê ve bo Komîteya Amadekar ya Kongireya 16’mîn a Partiya 
Demokrat a Kurdistana îranê bişînin: 

Kongre.pdki@gmail.com 

Serkewtin ji xebata berheq ya gelê me re 

Komîteya Amadekar ya Kongireya 16’mîn a Hizba Demokrat a Kurdistana 

îranê 

16’ê îlona 2016’an 
26’ê Xermanana 1395’an 



Şehîdên Mîkonosê li Pirlaşizê hatin bibîranîn 


J i bo bilind nirxandina 
yad û bîranîna şehîdên 
Mîkonosê, merasîmek li 
goristana Pirlaşez a Firan- 
sayê de birêve çû. 

Roja Şemî, 18’ê îlona 2106’an 
(27’ê Xermanana 1395’an) 
merasîmek ji bo şehîdên 
Mîkonos bi beşdariya Mistefa 
Hicrî, sekreterê giştî yê 
PDKI û herweha hejmarek ji 
nûnerên part û aliyên siyasî, 
kesatî, rojnamevan û endamên 
Hizba Demokrat li Ewropa di 
goristana Pirlaşez a Parîsê de 
hat lidar xistin. 

Destpêka rê û resmê bi sirûda 
netewî ya 6 ’Ey reqîb” û de- 
qîqeyek bêdengî ji bo rêzgirtin 
ji şehîdên Kurd û Kurdistanê 



dest pê kir. 

Dûre Mistefa Hicrî, sekreterê PDKÎ di vê rê û resmê de axaftinek pêşkeş kir. 
Hicrî serbarê bilind nirxandina yad û bîranîna şehîdên Mîkonosê, bas ji rabûn û 
destpêkirina çalakiyên pêşmergeyên Hizba Demokrat a Kurdistana îranê li navx- 
weyî welat de kir. 

Di wê merasîmê de, nûnerê her yek ji: Hikûmeta Herêma Kurdistanê, Yekîtiya 
Nîştimanî ya Kurdistanê, Partiya Demokrat a Kurdistanê, Partiya Sosyalîst a 
Kurdistanê, Partiya Maf û Azadiya (HAK-PAR), Rêxistina ‘’Êtihadi Fedaiyan 
Xelq îran”ê beşdar bûn û tacegul li ser gora şehîdan danîn. 

Awirek kurt ji rewşa Rojhilata Kurdistanê 




V. 



B i dirêjahiya dîroka îranê, zulm û 
zordarî, kuştin, talan û derbiderî 
para gelên îranê û bi taybetî gelê 
kurd ji aliyên dewletên yek li dû hev 
de bûye. Lê gelê kurd serbarê dana 
nirxên giran, tu carî teslîmî hovîtiya 
van nebûye, û li hember de serî hil- 
dane û xebat ji bo azadî û mafên xwe 
kirine. 

Xebata han li dijî rejîma paşatiyê 
hebû. Şoreşa Simko’yê Şikak û piştre 
ya Hizba Demokrat a Kurdistanê li 
sala 1945’an de ku dest pê kir û li sala 
1946’an de jî Komara Kurdistanê ava 
kir û Kurdistan bo cara yekemîn azad 
bû. Xizmetek pir mezin û dîrokî li 
heyamek kurt de ji gelê xwe re kir. Lê 
di sala 1946’an de hêzên dagîrkar ên 
îranê, êrîşî ser Komara sawa kirin û 
canemerg hiştin û serkomar ‘’Pêşewa 
Qazî Mihemed” jî li 31 ’ê adara 

Hizba Demokrat biryar girt ku 

şer bisekinîne û serbarê parastina ber- 
jewendiyên netewî û Herêma Kurd- 
istana Başûr, hêceta êrîşa ser herêma 
Kurdistanê ji aliyê dujminên kurdan û 
bi taybetî rejîma îranê bibirîne. 

Rewşa han heya sala 2015’an dom 
kir. Li van 20 salan de, rejîmê pêlên 
zext û givaş, çavsorî, girtin, îdam 
û zordariyên li ser gel berfirehtir 
kirin. Li Rojhilata bin nîrê zordariya 
rejîma îranê de heya niha jî xwendin 
û nivîsîna bi zimanê zikmakî qedexe 
ye. Kurdbûn li îranê de tawan e. Kurd 
nikarin bibin rayedarek mezin li îranê 
de, anku rê jêre nahê dan ku xwe ji 
berpirsatiyên bilind re berbijêr bike. 
Helbet sune mesebbûna kurdan jî 
bêtesîr nine. Bi giştî kurdan tenê yek 
maf heye, ew jî bindestî û çimisandin 
e. 

Lê kurdan li yekem roj ji rejîma 
Îslamî ya îranê re gotin ‘’na”, lewma 
rejîma îranê dujminatiyek xasmanî 
bi kurdan re heye. Li van du dehikên 
ku xebata çekdarî sekinîbû, li hember 
de rejîmê mîlîtarîzekirina kurdistanê 
xurttir û çavsoriyên li ser gel jî ber- 
firehtir kirin. 

Kurdan li roja yekem de daxwaza 
mafên xwe kirin û demokrasî ji bo 



1947’an de şehîd kirin. 

Lê bi vê çendê jî kurd teslîm nebûn 
û xebatê berdewam kir heya heri- 
fîna rejîma Paşatî. Piştî şoreşa gelên 
îranê li sala 1979’an û hatine ser kar 
ya rejîma îslamî ya îranê, gelê kurd 
dîsan daxwaza azadî û mafên netewî 
ên xwe kir, lê mixabin bersiva gelê 
kurd bi agir û asin û êrîşê hat dayîn. 

Li seranserRojhilata Kurdistanê de 
şer dest pê kir û heya serhildana sala 
1991 ’an berdewam kir. 

Li şerê han de zêdeyî 60 hezar 
çekdarên îranê hatin kuştin û nêzî 
5 hezar pêşmerge jî şehîd ketin. 
Herweha pitir ji 50 hezar xelkê sivîl 
jî canê xwe ji dest dan. Piştî avabûna 
yhikûmeta Herêma Kurdistana Başûr, j 


îranê û otonomî ji bo Kurdistanê 
kirin bingeha siyaseta xwe, eva bûye 
sedem ku rejîm tu car li Kurdistanê 
de pêgeha xwe qahîn neke û balgiyê 
xatircemiyê li bin serê xwe danenêt. 
Lewma jî berdewam ji Kurdan 
ditirse û Kurdistana Rojhilat kiriye bi 
girtîgek mezin û padiganek leşkerî. 

Ya ku ketiye ser milê xebatkarên kurd 
li rojhilatê de, bi awayên cur bi cur 
xebata xwe meşandine. Helbet ji ber 
girtîbûna jîngeha siyasî û dîktatoriy- 
etê, xebata siyasî û sivîl li îranê de 
qedexe ye, û tenê bijardeya berxwe- 
dana çekdarî ji kurdan re hatiye hiştin 
û li hundur de jî biçûktirîn dijberî yan 
rexneyên tund ji rejîmê, sepandina 
hukmê giran yê girtîgeh û îdamê bi 
x tpmetên cur bi cur weke Muharibe û J 


J 



Lewma xebat û berxwedana leşkirî ya pêşmergeyan ku ji sala 1996’an ve hatibû 
sekinandin, û rejîmê ji riya nerm û piropagandayên xerab ve hewla hişkkirina 


dara hêvî û xweziya xelkê kurd li Rojhilatê de (ku partiya xweştivî ya xelkê 
‘’PDKI” bû), dida lê bêhay ji wê ku reh û rîşalên vê partiya şehîdan, ewqas kûr û 
dûr in ku tu hêzek nikare ji holê rake. Lewma piştî bêdengiyek zaf, carek din bi 
metoda hizûra çekdarî li nav xelkê Rojhilatê di sala 2015’an de dest pê kir. Bi vê 
bizav û hereketê re, carek din tirsa rejîmê ji kurd û Kurdistanê û partiyên xebat- 
kar û pêşmergeyên qehreman re duqat bû. 

Li buhara 2016’an de pêşmergeyên partiya demokrat bi awayekî berfireh li hemû 
deverên Rojhilatê de hizûr peyda kirin. Helbet li sala 2015’an de ku dîsan jî 
pêşmerge çûbûn, rejîmê êrîş nekir û tu şer û pevçûn neqewimîn. Ji ber ku PDKÎ 
biryar dabû ku em naxwazin şer bikin û tenê li dema êrîşan de emê berevaniyê ji 
xwe bikin. Lê îsal li dema çûna hêzên demokratê de, li çend cihan de rejîmê êrîş 
bire ser tîmên pêşmergeyan û şerên giran çêbûn û derbên mezin ji rejîmê ketin û 
mixabin çend pêşmergeyên qehreman jî şehîd ketin. 

Niha xebat berdewam e û gel çavvekirî û hişyartir ji caran e û li seranserê Kurd- 
istanê de hembêza xwe ji pêşmergeyan re vekirine.Hizba Demokrat biryar daye 
ku xebata çiya û bajar bihevre girê bide. Li bin siya vê qonaxa nû ya xebatê de bi 
sedan çalakiyên siyasî, medenî û civakî li nav kurdan de çê bûne û xebata bajar 
hêdî hêdî cî digre û dixwazin barê giran yê berpirsatiya xebatê bi piştewaniya 
çiya bi stû bigrin. 

Bi dehan çalakiyên leşkirî ji aliyê gel bi xwe hatine encam dayîn. Li rastî de him 
gel û him jî Hizba Demokrat dixwaze ku tev partiyên kurd li vê xebatê de beşdar 
bin, lê mixabin heya niha hin partiyên din nexwastine tevlî vê bizav û hereketa 
pêşmergan bibin. Li encam de em dibînin ku deste deste û kom kom ji keç û 
xortên gel tevlî refên pêşmergan dibin. Morala gel bilind e, bi vê moral û pêşwazî 
û coşdanê ve, morala bilind ya pêşmergeyan jî, bilindtir bûye. 

Bi vê çendê rejîm niha xwe li hember hemû gelê kurd de dibîne, tirs û xofek 
mezin peyda kiriye, lewma ji dar û kewirên Kurdistanê jî nîgeran û ditirse, lewma 
em dibînin ku dest bi pêlek nû ya girtinan kiriye, lê gel biçokde nehatiye û nahê jî 
û roj li pey rojê zêdetir peymana hevxebatiya bi pêşmergan û partiya xwe re nûtir 
û xurttir dikin û li her warî de alîkariya didin pêşmergeyan. Yanî bi giştî pêva- 
joya hevxebatiyê û bihevre girêdana xebata çiya û bajar ku PDKÎ alahilgirê wê 
ye, hêdî hêdî şikil digre. Gelek dilxweş im ku ev qonaxa nû ya xebatê dê bigehe 
kopika serketinê û destkewtên mezin dê li pey xwe re bîne. 

Helbet me hewcehiî bi alîkariyan heye, bi taybetî hevkariya gelê xwe li parçeyên 
din de. Yanî, çavnihêriya me ji xûşk û birayên me li bakûr, başûr û rojava re heye 
ku bibine dengê Rojhilatê û xwedî ji gelê xwe li Rojhilatê derkevin û bi tenê 
nehêlin. Bêguman hevkariyên we, dê hêz û moralek zêdetir bide me bo serketina 
bi ser vê hêza tarîperest û gehîştina zûtir ya gel bi maf û azadiyên xwe. Em 
piştqahîm in bi vê alîkariyê, lewre me dest daye vê xebatê. 

"_ I _ I _ J 

21 - 09-2016 



Du cemserên dijber 




Ebdula Hicab 


P iştî êrîşên devkî yên tûje 
Xameneyî bo ser rayedarên 
Erebistana Seûdî, bi taybet malbata 
paşatiya Seûdî, wezîrê derve yê rêjî- 
ma îranê Cewad Zerîf jî bi zimanek 
zivr di rojnameya ”New York Times” 
de êrîşî Erebistana Seûdî kir. Zerîf di 
gotara xwe de li jêr navê :”Jêve bin 
em cîhanê ji Wehabîzmê paqij bikin”, 
bi eşkere basî pilana rêjîma xwe ji 
bo tunekirina îdeolojiya fermî ya 
Erebistanê dike. Ji aliyê xwe ve, kar- 
bidestên Seûdî jî di wê dema dawî de 
pir eşkere êrîşî ser rêjîma îranê dikin 
û sûçê hemû şer û arîşeyên herêmê 
dixin stuyê rêjîma Komara Îslamî. 

Lê arîşeyên di navbera her du rêjîmên 
Seûdî û Komara Îslamî de tenê di 
çarçoveya şere qise û tawanbar kirina 
hev û din de kurtebir nabe. Piraniya 
welatên herêmê yên di nava şerê hun- 
dirîn û arîşeyên siyasî de ne, bi kiryar 
bûne qada pêşbirkêya her du welatan. 
Li Sûriye, Yemen, îraq, Efxanistan, 
Behrên û hwd, îran û Erebistan li 
hember hevûdin sekinîne û her yek ji 
wan bi hemû îmkanên xwe yên zirxî 
û leşkerî, abûrî, siyasî û dîplomatîk ve 
piştgiriyê didin ”dostên” xwe ku dibe 
”dujminê” aliyê din. 

Şerê bixwîne Sûriye û Yemenê 
mînakên herî eşkere yên vê dijberiyê 
ne. Di navxweya her du welatan de jî, 
çalakvanên ku di bin siya rêkxistinên 
olî de kar dikin, bi hêceta ku girêdayî 
vê an wê rêjîmê ne, tên ceza kirin. 
Mînaka herî berbiçav, darvekirinên 


çalakvanên sunî li îranê û yên şîe li 
Erebistanê ye. 

Dijberî û êrîşên her du rêjîmên Koma- 
ra Îslamî û Erebistana Seûdî li hember 
hevûdin, ne mijarek nû ye. Kuştina 
heciyên îranê li Mekê, pilana terorki- 
rina dîplomatên Seûdî ji aliyê îranê 
ve, gefên her du aliyan li hevûdin û 
şer bi riya aliyên şerker yên girêdayî 
her yek ji wan du rêjîman ve bi salan 
e ku berdewam e. Zêdebûna alozi- 
yan di van demên dawîn de, bi tenê 
pêlek nû ya netifaqiyên di navbera 
her du aliyan de ye ku paşxanek kûr û 
demdirêj heye. Erebistan bi îdeolojiya 
Selefî û nêrînek parêzvan ji mezhebê 
sunî li ola îslamê û îran bi îdeolojiya 
Wilayeta Feqîh û nêrînek radîkal li 
mezhebê şîe yê danzdeh Îmamî weke 
du cemserên olî bi dehan sal e ku li 
hember hev sekinîne. 

Hem îran û hem Erebistana Seûdî 
îdeaya rêberiya cîhana îslamê dikin 
û her yek ji wan ji aliyê xwe ve 
hewl dide serkêşiya tevgerên olî yên 
girêdayî cemsera xwe bike. Dema 
îranê cîpiyên xwe li Lubnanê vekir, 
Erebistanê bi piştgiriya Refîq Herîrî 
xwest ber bi pêşveçûna îranê bi- 
gre. Di kelekela serketinên Herîrî û 
tevgera dijberî îranê de li Lubnanê, 
Komara Îslamî bi riya Hizbullahê ve, 
Herîrî teror kir. Bi kuştina Herîrî re, 
Hizbullah û îranê movikên sereke yên 
deselata Lubnanê girtin destê xwe. 

Hiloşandina her du rêjîmên Taliban li 
Efxanistanê û Beis a Seddam li îraqê 
riya destwerdanên îranê li her du 
welatan de vekir. Lewma di destpêkê 
de Erebistanê hewl da ku bi awayek 
cidî pêşiya serketina îranê bigre. Lê 
aliyên ku Erebistanê li her du welatan 
de destek didayê, di demek kin de 
ketin davika tevgerên binajo û riya 
tundutîjiyê girtin. Di rewşek wusa de, 
welatên Rojava, di serî de jî Amerîka 


neçar ma ku li hember zêdegaviyên 
îranê bêdeng bibin û hin caran jî rê 
ji bo zêdegaviyên Komara Îslamî hê 
zêdetir xweş bikin. 

Şer û aloziyên Sûriyê rewş hê zêdetir 
li ser zerera Erebistanê û bi qazanca 
îranê guherî. Opozisyona rêjîma Esed 
ku ji bo armancek baş; rizgarî ji dîkta- 
toriya Esed serî hilda, piştî çend me- 
han kete bin bandora gurûpên tundajo 
yên weke ”Cebhet el Nusra”, ”Ehrar 
el Şam” û DAIŞ’ê. Hêzên lîberal 
hêdî hêdî bê bandor man û di dawiyê 
de piraniya wan, yan qad vala kirin 
yan jî xwe sipartin hêzên tundajo. 
Amerîka û Rojava, di gel ku hevpey- 
manê Erebistanê ne û dihat payîn ku 
piştgîriyê bidin dost û hevpeymanên 
Erebistanê, lê wisan nekirin. Di ger- 
miya şer û aloziyên Sûriyê de, rewşa 
îraqê jî bi qazanca hêzên tundajoyên 
ku li eniya dijberî îranê de bûn, hate 
guhertin. Erebistanê her çiqas ku bi 
eşkere piştgîrî neda DAIŞ’ê, lê bi ser- 
ketinên DAIŞ li hember dewleta îraqê 
ya di bin bandora îranê de dilxweş bû. 
Ji ber ku grûpên tundajo yên sunî li 
gel dujminatiya bi îranê re, li hember 
Amerîka û Rojava jî bûn, Amerîka 
neçar ma, di piratîkê de, bi îranê re 
bikeve nava hevpeymaniyek ranege- 
handî û rê bide ku îran hem li îraq û 
hem jî li Sûriyê bibe xwedî hêz. 

Bi vî awayî, di asta herêmî de, 
welatên ku Erebistan bi hêvî bû bi 
wan re di nava yek eniya siyasî de be, 
yek li pey ya din ketin bin bandora 
siyasî ya îranê. Lewma dema ku îranê 
hewil da li Behrênê aloziyan çê bike, 
Erebistanê hêz şande wî welatî. Piştre 
jî dema ku îranê dixwest li Yemenê 


tevgerekê bi qazanca xwe bi rê bixe, 
Erebistan bi awayê rasterast kete de- 
wrê û bû aliyek çalak di şer de. 

Ya rast ew e ku rêjîma Komara Îslamî 
çavkaniya sereke ya arîşe, şer, dujmi- 
natî û netifaqiyên li Rojhilata Navîn 
e. Ji wê bi der, rêjîma îranê dixwaze 
nêrîna xwe ya teng li ser şîegeriyê 
bike tevgerek siyasî ya xurt ku 
deselata hemû Rojhilata Navîn bigre 
destê xwe. Ji aliyê xwe ve, Erebistan 
jî bi salan e ku piştgiryê dide hêzên 
oldar heya ku bi riya wan ve nêrîna 
Wehabî li cîhana îslamê belav bike û 
weke take cemsera olî, bibe nawen- 
da biryardayîna îslamî. Bi kiryar 
pêşbirkêya her du aliyan li ser berfireh 
kirina nerînên teng ên olî, her yek ji 
aliyê xwe ve ye; yanî du cemserên 
yek ji ya din tundajotir û paşverotir. 

Lê pirs ew e, gelo çima beşek ji 
medyaya Amerîka, ev demek e rê ji 
bo nêrîn û dîtinên Komara Îslamî ya 
îranê vekirî ye heya bi dilê xwe li dijî 
Erebistanê kar bike. Gelo ew sîgnalek 
e ji bo pilan û pirojeyên pêşerojê ku 
dema Hillary Clinton bi ser ket, siya- 
seta Obama li hember îranê bigîne 
encamê? Gelo rê tê xweş kirin ku 
Erebistan û îran bikevin nava şerek 
rasteraste olî ku weke Şerê 30 salî yê 
olî li Ewrûpa (1618-1648) sî salan 
ajot? Gelo di siyaseta nû ya Amerîka 
li Rojhilata Navîn de rê tê xweş kirin 
ku îran rolek nû bilîze? Gelo ew, 
pişêpişê ye heya ku melayên îranê 
bikevin davikê? 

Her yek ji wan pirsan, dikare se- 
naryoyek siyasî bi xwe re bîne ku 
pêşeroja wê ne zelal e. 

Li Rojava ve bo Rojhelatê, gelo dîsa kurdan yê bikin qurbanî? 



Elî Munezemî 


H er hikûmetek nedemokratîk ku 
li etomsferek nedemokratîk de 
jî jidayîk bibe, jiyana wê li baştirîn 
halet de ji sê qonaxan pêk tê: qonaxa 
jidayîkbûnê, qonaxa pêşveçûn û 
gihîştin bi kopikê û li dawiyê de jî 
qonaxa lawazbûn û herifînê bi sedema 
kar û kiryarên xwe. 

Hikûmetên dagîrker yên zal li ser 
Kurdistanê de jî ji vê zagonê bi der 
nînin. Dewleta Tirkiyê bi serokatiya 
Receb Teyîb Erdoxan, bo bidestve 
girtina desthilatê, karî li hestên olî yên 
gelê kurd jî mifahê werbigre û xîmê 
desthilatdariya xwe qahîmtir bike. 

Hikûmeta wî karî li demeke kin de 
rewşa aloz ya aboriya Tirkiyeyê baş 
bike û wusa bide eyanê ku hikûmeta 
wî hikûmetek jêhatî ye. Li ber vê ku 
bikare li hemû îmkan û kapasîteyê 
bi baştirîn şêwe mifahê werbigre û 
hikûmeta xwe tûşê xerc û mexaricên 
zêdetir neke, pêvajoya aştiyê tevî gelê 
kurd destpê kir da ku bikaribe ji vê 
bûdceya ku li şer li dijî kurdan bikar 
dianî, li ciyek din da bikar bîne. Bi 
vejîna aboriya Tirkiyeyê li aliyekê û 
cevhera hizrî ya Erdoxan li hêla din, 
dewleta Tirkiyeyê her zû li serxwe çû 
û ber vê hindê jî, dest avête hindek 
kiriyarên nejîrane. 

Di van rojên dawiyê de ku hikûmeta 
Tirkiyayê bi hêceta şer li dijî DAIŞ’ê 
leşkerên xwe şandin bo nav hundurê 
xaka welatê binav Sûriyê, artêşa wê 
bi tinê êrîş bire ser wan ciyên ku 
şervanên kurd li destê çeteyên DAIŞ’ê 
rizgar kiribûn û têde êvirîbûn. Hemû 
kes baş li bîra wan de ye ku gava 
di sala 201 l’an de şer li Sûriyê serî 
hilda, dewleta Rûsiyê tevî hev li ali- 
yekê û dewletên rojavayî bi rêberay- 
etiya Dewletên Yekgirtî yên Amerîka 
tevî Tirkiyê di hêla din, zêdetir ji hev 
û du nêzîk bibûn. Aliyê yekemîn yê 
di jor de me amaje pêkir, berjewendî 
û qazancên xwe heya roja îro di mana 
Beşar Esed li ser desthilatê de dane 
nasandin. 

Heya niha jî ew tevî hev xwediyê 
peywendiyeke xurt in û alîkariya hev 


û du dikin bo serxistina pilan û piro- 
jeyên xwe (bo mînak wek bikaranîna 
esmanê îran li aliyê Rûsiya ve bo 
mûşekbaran kirina Sûriyê li deryaya 
Kaspiyen ve û binkeyên hêzên esmanî 
yên îranê wek binkeyê Nûje/ Şahruxî 
li nêzîk bajarê Hemedan ê li aliyê 
Rûsiyayê ve bo ku firokeyên xwe li 
wir ve bişîne şer li Sûriyê bo piştgiya 
rêjîma Esed). 

Di halekê de ku aliyê dûhemîn yê ku 
me di serve de amaje pêkir, berje- 
vendî û qazancê xwe li nemana rêjîma 
Baas ya Sûriyê û nehiştina DAIŞ ê de 
didîtin û pişgiriya opozisiyona Sûriyê 
dikirin, ji ber zaf sedemên diyar û 
nediyar, roj li dîv roj ji hev dûr ketin û 
nexwestin û yan jî nekarîn bi awayek 
pêdivî tevî hev û du hevkariyê bikin. 

Ew nakokî li demên cuda de bi 
awayên curbicur xwe nîşan dan. Her 
çawa me di jor de amaje pêkir, îdar- 
eya Erdoxan ku li dema xwe de karîbû 
rewşa aloz û arîşedar ya aboriya 
Tirkiyeyê bi awayek erênî biguherîne, 
zû ji xwe derket û hatibû ser vê 
qenaetê ku her çi dilê wan bixwaze û 
bikin, NATO û bi xasmanî Amerîkayê 
piştgirî û destekê bidin wan. 

Lê derket ku ne wusa ye. Li dema 
xistina balafira Rûsiyayê ji aliyê 
artêşa tirkan ve, di peywendiyên 
navbera Rûsiye û Tirkiyê arîşe û 
aloziyên mezin hatine pêş. Welatên 
endam li hevalbendiya NATO de û li 
serî de jî Amerîka, amase nebûn li ser 
Tirkiyeyê werin cihab, û heta Tirkiye 
û Erdoxan hişyar kirin ku ew nabe di 
vî warî de tu çavnihêriyek ji endamên 
NATO hebin ku eger tevî Rûsiya’yê 
tûşî şer bin, li ser Tirkiyeyê werin 
deng. 

Di vê navberê de, kurd li başûr û roja- 
vaya welat, him li ber mêrxasî, berx- 
wedan û sekinîn li himber DAIŞ’ê de 
û hem ji ber rastî û duristiya xebata 
wan, bala rojavayiyan kişandin ser 
xwe û bo rojavayiyan bi giştî û bo 
Amerîka bi xasmanî derkete holê ku 
take hêza di Rojhelata Navîn de ku 
ew dikarin pişta xwe pê qahîm bikin, 
pêşmerge û şervan in. Wê demê ku 
kurd bûn bi altemative, Tirkiyê pêgeh 
û giraniya xwe ya caran ji dest da. 

Ji hêla din ve, Tirkiye di hundirê 
xwe de jî tûşî zaf arîşe û zehmetî û 
kêşeyan bû û hikûmetê bi zorê xwe ji 
destê darbeya artêşê xilas kir. Lê qey- 
ran û arîşeyên piştî wê derbeyê hind 
kûr in ku Tirkiye bona xwerizgarkirin 
ji destê wan arîşeyan, stratejiya îranê 



bi kar tîne û dixebite ku xelkê xwe 
mijûlê şer li derweyî tixûbên xwe 
bike. Wiha şerekê du qazanc li hun- 
dirê xwe de bo wan hene: 

Yekem bi zerbe lêxistin ji kurdan, 
ewan lawaz dike û egera wê yekê 
heye ku bi lawazbûna kurdan, dîsa 
Tirkiye ciyê xwe yê stratêjîk bidest 
bixe. 


Duyem, xelkê Tirkiyeyê mijûlê şerekê 
bike li derveyî sînorê Tirkiyeyê da 
ku bala xwe nedin ew pirsgirêkên 
hundirîn yê Tirkiyeyê. Zaf balkêş e 
ku îdareya Erdoxan bo derbazbûn 
ji wan qeyranan û ji ber tirsa ku li 
NATO ê de bêne avêtin (li ber ku li 
aliyê rojavayiyan ve zor gilî û gazincî 
li wan dihat girtin bi sedema şêveya 
tevgeriyana karbidestên Tirkiyeyê tevî 
zindaniyan, rojnamevanan û yên cu- 
dahizr), her zû ewan pişt li hemû wan 
gefan kirin ku li serdema têkşikandina 
balafira Rûsiyayê, bi dijî Rûsiyayê û 
Vladimîr Pûtîn dikirin. 


Ew reftara Tirkiyê me dixe bîra 
welatên hevpeymanetiya Warşova 
yê, ku çawa xwe li bereyê rojhelatê 
ve (Warşova ê ve) hind guhertin heya 
wek endam li NATO de hatin peji- 
randin, tê xûya ku Tirkiye jî dix- 
waze hind xwe biguhere heya ji aliyê 
eniya Rûsiyê ve jî tê qebûlkirin. Piştî 
pêkhatina Tirkiyeyê bi Rûsiyayê re û 
ew tirafîka dîplomatîk ya di navbera 
Rûsiya, îran û Tirkiyeyê de, xûya ye 
ku Rûsiya, îranê û Tirkiyeyê li ser 
pêşeroja Sûriyeyê lihev kirine û li ser 
kurdan jî tevî hev rêkketine. Ji ber 
vê yekê ye ku îran û rêjîma Esed li 
hêlekê û artêşa tirkan jî li aliyek din 
ve, êrîş dikin ser Rojavayê Kurdis- 
tanê. 


Derbirîna nerazîbûnê ji aliyê Amerîka 
bi sedema van êrîşan bo ser kurdan 
û pêgeha kurdan li başûr û rojavayê 
welat, derdixe ku kurd dikare bibe 
hêzek biryarder û xwedî bandor li 
piştê herifîn û nemana rêjîma Esed û 
DAIŞ’ê. Wê pêgehê tenê û tenê hewc- 
eyî yekgirtina netewî di navbera hêz û 
partiyên kurd de ye. 


Dewleta Tirkiyeyê xwe neçar dît ku 
daxwaza lêborînê ji Rûsiyayê bike, 
him jî xesarê bidin û him jî ew kesê 
ku balafira Rûsiyayê têkşkandî, ceza 
bikin. Yanî hemû ew mercên ku Vlad- 
imîr Pûtîn bo wan destnîşan kiribûn, 
yek bi yek anîne cî. Niha Tirkiye ji vê 
rastiyê jî pê hesiya ye ku pirr zehmet 
e ku bikaribe bibe endamê Yekîtiya 
Ewropa û her wusa piştî ew hewla 
semekevtî ya darbeyê, peywendiyên 
Tirkiyê bi Rojavayiyan re pirr lawaz 
bûne û Tirkiyeyê ew tirsa jî heye ku li 
endametiya NATO de jî were avêtin. 
Ji ber van hegeran, ew cehd dikin ku 
xwe li hevpeymanetiya Şanghayê 
nêzîk bikin û di hêkel din de jî xwe 
ji Rûsiyayê nêzîk dikin. Her di vê 
demê de cehd dikin ku xwe li welatên 
Îslamî jî nêzîk bikin. 


Bona vê kurd neyên firotin, kurd bi 
xwe biryarder e. Ew yeka erkek dîrokî 
dixe ser milê hêz û aliyên kurdî ku li 
hev û du nêzîk bibin. 

Bi kurtasî, pêgeha Tirkiyeyê di 
hevsengiyên siyasî di Rojhelata Navîn 
de bi awayek nerênî hatiye guhertin 
û ew ne xwediyê hêz û pêgeha wek 
caran e. Her wusa, ew tûşî zaf qeyran 
û arîşeyên navxweyî bûne û derfetek 
mezin û zêrîn ketiye dest kurdan, û 
kurd dikare li wê derfetê bo rizgariya 
xwe ya netewî mifahê werbigre. 

Welatên Rojavayî jî di Rojhe- 
lata Navîn de li kurdan baştir bi dest 
naxin. Ber vê yekê jî eger kurd yek- 
girtî be û hêzên wê xwe ji sepandin û 
hejmûnîxwaziya pirr xisar biparêzin, 
dujmin yê li hember berxwedana 
pêşmerge û şervanan de biçokde bê. 

Mafê Jiyanê, îran û Binpêkirina Hiqûqên Navnetewî 

_ 


J 



Sabir Ebdullahîzad 


Destpêk 

J iyana mirov ku weke afirandiyê 
herî biqedr yê Barîte’ala tê binavki- 
rin, li gorî gişt rêzikên olî û navnetew- 
eyî, parastî ye. “Mafê jiyanê” xwedî 
wateyeke zelal e û li ser vê esasê jî, 
di belgenameyên navneteweyî de tu 
danasîn ji bo nehatiye pêşkêşkirin. Ev 
maf bingehîn a gişt maf û azadiyên 
mirov e û destdirêjiya li ser vî mafî, bi 
her awayî qedexe ye. Belgenameyên 
navneteweyî yên taybet bi mafên 
mirovan û herweha yasayên Hiqûqên 
Mirovdostane ku taybet e bi dema 
şer û nakokiyên çekdarî, parastina 
mafê jiyanê weke erkê serekê yê 
dewlet û desthilatê dibîne. Komîteya 
Mafê Mirovan(KMM) jî di şiroveya 
xwe de derbarê xala 6’ê ya Peymana 
Navneteweyî ya Mafên Siyasî û 
Sivîlan (PNMSS) de, sinorên têgeha 
mafê jiyanê eşkere dike. Nûser di beşa 
dawî ya vê gotarê de li ser binpêki- 
rina mafê jiyanê û rêzikên hiqûqên 
navnetewî ji aliyê rejîma îranê ve 
disekine. 

Kilîla Peyvan: Mafên Mirovan, Mafê 
Jîyanê, îdam, PNMSS, Hiqûqên 
Navneteweyî, Belgenameyên 
Navneteweyî 

Mafê Jiyanê di Belgenameyên 
Navneteweyî de 

Yek ji mafên ku gişt belgenameyên 
navneteweyî yên girêdayî bi mafên 
mirovan amajê pê dikin “mafê jiyanê” 
ye. Danezana Gerdunî ya Mafê Miro- 
van dibêje ku Her kes xwedêyî mafê 
jiyan, azadî û ewlehiya takekesî ye. 

Ev maf di rêzika mafên nifşa yekem, 
wate mafên siyasî û sivîlan cih digre, 
li ser vê esasê jî di PNMSS’ê de mafê 
jiyanê weke yek ji mafên herî girîng 
tê îlankirin. Li gorî vê peymanê mafê 
jiyanê mafê zatî/bingehîn ê mirov e 
. Hewce ye ku ev maf bi zagonan bê 
parastin. Nabe tu kes bi awayeke xwe- 
ser li jiyanê bê bêpar kirin. KMM bi 
giranî le ser girîngiya vî mafî tekezê 
dike. Li asta herêmî jî mafê jiyanê bi 
awayeke berfireh yê hatiye berçav- 
girtin. Weke mînak, Konvansiyona 
Ewropî ya Parastina Mafên Mirovanû 
Azadiyên Bingehîn, Konvansiyona 
Emerîkî ya Mafên Mirovan, Rêzik- 


nameya Efrîqî ya Mafên Mirov û 
Netewan, Danezana Mafên Mirovan 
ya îslamê û herweha Rêziknameya 
Erebî jî, di naveroka xwe de behsa 
mafê jiyanê dikin. 

Ji aliyeke din ve, belgenameyên tay- 
bet bi “Hiqûqên Mirovdostane” jî ku 
peywendiya di navbera aliyên nakok 
û neteba bi rêkûpêkî dike, amajê bi 
vî mafî û girîngîya parastina vî dike. 
Her wisa Kevneşopiya Navneteweyî 
,Prensîbên Giştî yên Hiqûqî, Biryarên 
Dadî û rêziknameya hejmareke zor 
li Rêxistinên Navneteweyî jî, li ser 
girîngiya vî mafî tekez dikin. 

Taybetmendiyên Mafê Jiyanê 

Mafê Jiyanê xwedî hin taybetmendiya 
ye. ya yekem ev e ku bi tu awayekî 
nayê taloqkirin. Li gor PNMSS’ê, şer 
be an aşîtî, kîşan berjewendiya ser- 
weriyê bikeve tehlûkeyê, şert û merc 
çi be jî bila bibe, lê, nabe mafê jiyanê 
bikeve xetereyê. Teybetmendiya duy- 
em a mafê jiyanê jî ev e ku herçend 
hêmanek ji Kevneşopiya Navneteweyî 
ye jî, weke yek ji “Rêzikên Fer- 
manî” tê nasîn ku, li gorî Hiqûqên 
Navneteweyî, binpêkirina wan rêzikan 
dibe sedemê berpirsiyariya rasterast 
ya serweriyê. 

îdam û Binpêkirina Mafê Jiyanê 

Di hiqûqên navneteweyî de kuştin 
bi her awayî qedexe ye, lê kiryara 
ku herî zêde hatiye şermezarkirin, 
îdam an ku bidarvekirin e. li gor 
standardên navneteweyî girîng nîne 
ku dewlet endamê kîşan payman an 
jî lihavhatina girêdayî mafê jiyanê 
ye. Ji ber ku parastina vî mafî weke 
yek ji rêzikên fermanî, erkê bingehîn 
yê dewletê ye. KMMdi şiroveya xwe 
li ser xala 6 a PNMSS’ê de amajê bi 
erkên negetiv u pozitive yên serweriyê 
di derbarê mafê jiyanê dike. Erkên 
weke “bi fermînasin û rêzê lê girtina 
vî mafî”, “Destpêkirina lêpirsînê jibo 
keysên binpêkirina mafê jiyanê” û 
“sizadana binpêkeran” û herweha 
“dabînkirina asta pêwîst a pêdivîyên 
jiyanê” û “afirandina hawirdoreke 
ewleh”di çarçûveya erkên pozitîv de 
cih digrin. KMM li ser vê xalê tekez 
dike ku îro sinorên erkên dewletê û bi 
taybet erkên pozitive berfirehtir li berê 
ye û hemû kiryarên ku mafê jiyanê 
diparêze, li xwe digrin. 

Komîte di şiroveya navbirî de li ser 
parastina mafê jiyanê ji aliyê hêzên 
ewlehiyê jî tekezê dike û berdewam 
dike ku nabe hêzên ewlehiyê bi 
îşkencê û kiryarên hovane mafê jiyana 
hevwelatiyan bixin xetereyê. Rast e ku 
xala 6’ê îdamê qedexe nake, lê pêwîst 


e ev siza tenê ji bo sûçên hovane bê 
cîbicîkirin. Di şiroveyê de Komîte 
girîngiyê dide asta giraniya tawanan û 
tekez dike ku, pêwîste tawan ji alîyê 
Hiqûqên Navnetewî ve “hovane”bê 
nasîn, ne ji alîyê hiqûqên navxweyî 
ve, û dewlet nikare bi serbestî taybet- 
mendiya “Hovane” bide her tawanekê. 
Xala şeşê ya PNMSS’ê bi giştî li ser 
“Nesx” an jî ji hole rakirina cezaya 
îdamê baz dide. Ji ber ku ev tiştî bi 
karek mirovane û pêngavek erênî 
dibîne ji bo parastina mafê jiyanê. 

Li gorî şiroveya Komîteyê, pêşwîste 
darizandin bi awayeke yasayî bê kirin. 
Pêwîste mafên di yasaya darizand- 
inê de, weke “mafê mehkemeya bê 
alî(serbixwe)”, “ferza bêtawanbûnê”, 
“mafê girtina parêzer”, “mafê daxwa- 
za pêragihîştinê”, “mafê xwastina efû 
û kêmkirina cezayê” bên cîbicîkirin. 

îran û Binpêkirina Mafê Jiyanê 

Komara Îslamî ya îranê di asta 
navnetewî de weke yek ji rejîmên 
herî binavûdeng di binpêkirina mafên 
mirovan de tê nasîn. Diyarkirina 
“Raporterê taybet” ji aliyê “Kon- 
seya Mafên Mirovan a Neteweyên 
Yekbûyî”(KMMNY) ji bo îranê, vê 
rastiyê îspat dike. Li gorî saziyên 
çavdêr yên mafên mirovan, rejîma 
îranê mafê jiyanê bi awayeke eşkere 
û berfireh binpê dike, li ser vê esasê jî 
KMMNY sala 2011 gihişt vê baweri- 
yê ku pêwîst e raporterek taybet li ser 
keysa îranê bixebite. 
li gorî makezagon û yasayên navxwe 
yên îranê, mafê jiyanê parastiye. xala 
22 a makezagonê dibêje ku”Rûmet, 
Can, Mal, Avahî û Pêşeya Takekesên 
Civakê Parastîye. 

Herweha xala 205 a “Qanûna 
Sizadana Îslamî” jî kuştina bi qest 
qedexe dike, û bi vî awayî dix- 
waze mafê jiyanê biparêje. Lê li gorî 
daneyên hiqûqî, îran li rêjeya yekem a 
binpêkerên mafên mirovan û bitaybet 
mafê jiyanê cih digire. 

Li îranê bidarvekirin weke sizaya herî 
giran tê nasîn ku ji bo sûcên weke 
“qaçaxa madeyên hişber”, “Dest- 
dirêjî”, “Lewat”, “diziya bi çek”, 


“Moharime” û hin tawanên din tê 
cîbicîkirin. 

Ji aliyê din ve hêzên ewlehiyê bi her 
awayî kiryarên hovane li dijî tawan- 
baran dimeşînin û bitaybet di dema 
desteserkirina bersûçan de îşkenceyek 
pir giran ji bo vergirtina îfadeyê/îtirafê 
bikar tinîn ku jiyanê dixe metirsiyê. 
Herweha rojane hêzên çekdar ku 
zêrevaniya sinoran dikin, bi kuştina 
kolberan mafê jiyana hevwelatiyan 
binpê dikin. Herwûsa tu lêpirsîn ji bo 
dozên binpêkirina mafê jiyanê ji aliyê 
rejîmê ve,bi taybet di keysên weke 
îşkence û kuştina kolberan nayê kirin, 
ku ev jî dibe sedemê berpirsiyariya 
navdewletî ya rejîma îranê. 

Encam 

Mafê Jiyanê mafê herî bi nirx yê 
mirov e, nabe dewlet qosûrê di li 
ber çav girtina vi mafî de bike. Gişt 
kiryarên hovane ku jiyanê dixe 
tehlûkeyê, li gorî belgenameyên 
hiqûqa Navnetewî qedexe ne. Di 
pergala mafên mirovan a navneteweyî 
de mafê jiyanê weke mafê herî bi nirx 
parastiye. Ji ber ku gişt mafên mirov 
li ser esasê mafê jiyanê wateya xwe 
digrin, di şert û mercên awirte de jî 
nabe ev maf bê binpê kirin. KMM 
di şiroveyên xwe de behsa erkên 
negetîv û pozîtîv yên dewletê ji bo 
parastina mafê jiyanê dike û tekez 
dike ku sinorê girîngiya mafê jiyanê, 
berfirehtir li caran e. li gor hiqûqa 
navnetewî binpêkirina mafê jiyanê 
“sûç li dijî mirovahiyê” ye. 

Herçenda “qanûna têkoşîna li dijî 
madeyên hişber” û yasayên din yên 
navxwe, îdamê ji bo sûçdarên hin 
tawanan destnîşan dikin, lê xala 6’ê 
a PNMSS’ê behsa Sûçên herî giran 
dike ku li gor nerîna KMM’ê, sûçên 
girêdayî madeyên hişber û tawanên 
navborî di rêzika sûcên giran de cih 
nagirin. Ji aliyê din ve bazirganiya 
qaçax û sinor bezandin li tu dewletekê 
bi kuştinê nayê bersiv dan, û li gor 
hiqûqa mirovdostane, heya di rewşên 
awirte wekê şerê navxwe de jî, nabe 
mafê jiyana sivîlan bê binpê kirin. 

Nerîna Lîderan 


Mihemednezîf Qadirî: 

Pêwendiyên me li ser binge- 
ha rêza beramber, berjew- 
endiyên hevpar û netewî, 
herweha serbexweyiya 


biryardana siyasî ne. 



Nêçîrvan Barzanî: 

Destnîşankirina Nadiye 
Murad weke balyoza niyet- 
pakiyê, cihê şanaziya hemû 
Êzidî û xelkê Kurdistanê ye. 



Husên Cabir Ensarî: 

Her kurdek basa dewleta 
Kurdistanê bike, emê li dij 
derkevin 



Cîm Dabakîs: 

Xelkê îranê, aşiqê amerîki- 
yan in. 


Hizba Demokrat tomet û buxtanên rejîmê ret dike 


P artiya Demokrat a Kurdistana 
îranê, tomet û buxtanên rejîma 
îranê li ser xwe ku goya “pêşmergeyên 
Hizba Demokrat teqe ji kasibkar û 
kolberan kiribe’% ret dike. 

Piştî wê ku hêzên dijî gelî ên rejîma 
Îslamî ya îranê di roja 6’ê Xermanana 
1395’an de teqe ji karwanê kolberan di 
bilindahiyên Dalanper a Urmiyê de kirin, 
li encam de du kolberên kurd bi teqeya 
rasterast ya hêzên rejîmê canê xwe ji dest 
dan û herweha kolberek din jî birîndar bû. 

Piştî kuştina van du kolberên kurd, 
berpirsên rejîmê li wê deverê de ji 
xelkê re gotine ku ew kolber bi teqeya 
pêşmergeyan hatine kuştin. 

Herweha piştî çend rojan ji vê bûyerê, 
berpirsên rejîmê bi malbat kolberê kuştî 
‘’Lezgîn Şeibanî” re ragihandine ku kurê 
we ji aliyê pêşmergeyên Hizba Demokrat 
a Kurdistana îranê ve hatiye kuştin û em 



Lezgîn bi şehîd û we jî bi malbata şehîdên xwe dizanin û ew poanên ku malbatên 
şehîdan digrin, malbata we jî digre. 


Hizba Demokrat a Kurdistana îranê tevî bi direwxistina van tomet û buxtanên 
berpirsên rejîmê, ji hemû aliyekê re eşkere dike ku pêşmergeyên me bi tu 
awayekê li vê kiryar û cinayeta hovane de beşdar ninin û li dema xwe de jî me ji 
riya ragihandina xwe ve ew cinayet mehkûm û şermezar kiriye. 

Partiya Demokrat a Kurdistana îranê, kuştina kolberan bi siyaseta fermî ya rejîmê 
li dor dijberiya bi gelê kurd re dizane û çendîn caran daxwaz ji kom û komeleyên 
mirovdoste kiriye ku sînorekê ji bo van tawan û cinayetên rejîmê re diyarî bikin. 


Mehdî Xezelî: 

Sipaha Pastaran û Qasim Silêmanî sebebkarê avabûna Daiş’ê ne 


D r. Mehdî Xezelî, çalakê siyasî 
û birêveberê weşanxaneya 
6, Heyan” û avakarê saziya Şandî 
hunerî ya 6, Eba Salih”di gotûbêjek 
xwe de bi 6, DORR TV” re, şerê li 
Sûriyê de bi durust nizane û dide 
zanîn ger ku destwerdanên Sipaha 
Quds û fermanderên wê nebûya, 
Buhara Erebî li sala 2013’an de 
bi ser diket, Beşar Esed û rejîma 
dîktatore wî jî dilhiloşiya û tu 
berjewendiyên îranê jî nediketin 
metirsiyê. 

Li gor wî, îranê serê 30 salan bi xwer- 
ayî nefta xwe dida Sûriyê, ger heman 
neft bi desthilata piştî Esed jî bidaba, 
dê baştir berjewendiyên me hatiban 
parastin. 

Ew, şerê li Sûriye û îraqê de bi şaş û 
demdirêjbûna wê jî dixe stûyê Sipaha 
Pastaran. Xezelî dibêje şerê 8 salî yê 



me kêm nebû ku yê 5 salî li Sûriyê jî pê re zêde bû, ji ber ku bûtce û têçûya hemû 
şerê Sûriyê, îran dide. 

Mehdî Xezelî li doma gotinên xwe de, her du aliyên şer li Sûriyê de, bi Daiş’ên 
Sune û Şîe bi nav dike ku ewlehiya cîhanî xistine metirsiyê, û ji bo wê jî, Sipaha 
Quds û Qasim Silêmanî bi berpirsiyar dizane û ger ew nebûna, tiştek binavê 
DAIŞ’ê nedibû. 

Mehî Xezelî, Qasim Silêmanî wekî dînekê dişibîne ku kewirek xistiye binê bîrê 
de û sed aqil nikarin derbînin. Li gor Xezelî, Siyaseta han li pêşerojê de, dibe 
sedema dujminatîkirina xelkê Sûriyê bi îranê re. 


Oland: Rewşa Sûriyê xala şermezariyê ji civaka cîhanî re ye 


J 


F iranswa Oland, serkomarê 
Firansayê di axaftina xwe li 
Civata giştî ya NY de ji rêberên 
cîhanê xwast ku çiqas zûtir, riyekê 
ji bo dawîanîna bi şerê navxweyî ê 
Sûriyê vebînin. 

Oland rewşa Sûriyê bi xalek reş û cihê 
şermezariya civaka cîhanî da zanîn. 
Wî got: ‘’Ez dixwazim îşare bi xalekê 
bikim! Êdî bes e. Weke 7 mehan 


berî niha ku agirbendê tenê du rojan 
dewam kir, dîsan jî Sûriye agirbend 
şikand. 

Wî da zanîn ku piştewanên derekî yên 
rejîma Sûriyê divê dewleta wî welatî 
neçar bi pejirandina aştiyê bikin, bere- 
vajî wê, ew bi xwe jî li ya ku li Sûriyê 
de diqewime, berpirsiyar in. 

Oland herweha daxwaz ji Amerîkayê 
kir ku berdewam be li ser alîkariyên 


xwe bi opozîsyona nermrew a Sûriyê, 
herweha daxwaz kir ku xwe biparêzin 
ji alîkarîkirina bi aliyên ku cudahiyek 
wusa bi Daiş’ê re ninin. 

Dewleta Firansayê yek ji endamên 
girîng û sereke di hevalbendiya 
navneteweyî li şerê dijî Daiş’ê de ye, 
lewma jî ew welat li van salên dawîn 
de bûye armanca êrîşên terorîstî ên 
endamên Daiş’ê. 

r Gelawêj Ehmedî: ^ 

Di varê “Me’newî” de, bi sedema pêgeha PDKÎ, di nava xelk û xizm û kesûkarên xwe 
_ de rêz û hurmeta min zêde ye, bi qasekî ku ez bi xwe bawer nakim. _ 



J iyana di nava xebat û şoreşê de, 
serbarê vê ku gellek bi zehmetî û 
bi jan e, lê hevdem kesatiya mirovê 
şoreşvan bi qasekî bihêz dike ku, di 
nava malbat û kesûkar û nasyaran de, 
ev kesatî bi zelalî xûya dike. 

Lewra mirovê şoreşvan û welatparêz, 
serbarê zehmetiyên jiyana di nava 
şoreşê de, û dûriya ji malbat û xizm û 
kesên xwe, herdem şanaziyê bi jiyana 
xwe ya siyasî û pêgeha xwe ya civakî 
dike. 

Gelwêj Ehmedî yek ji wan şêre jinên 
Kurdistanê ye ku serbarê derbazkirina 
piraniya jiyana xwe di nava şoreşê de, 
niha jî şanaziyê bi jiyan û derbazbûya 
xwe dike û bi serek bilind ve bersiva 
pirsyarên Agirî dide. 

Gelawêj Ehmedî keça Qerenî sala 
1971’an (1350) li gundê “Kawlanêy 
Gewre” ya ser bi bajarê Mihabadê li 
malbatek hêja û welatparêz de hatiye 
dinê. 

Gelawêj Ehmedî derheq bi nasyariya 
xwe tevî PDKÎ û herweha jiyana xwe 
ya hevpar weha dibêje: “Bi sedema 
pêgeha PDKÎ di devera me û hatine 
berdewam ya pêşmerge bo mal û 
zozanên me, û hevdem hizbîbûna 
piraniya xelkê devera me, min PDKÎ û 
herweha sala 1985’an (1364) hevjînê 
xwe Xalîd Xaldar nas kir û, piştî 
derbazbûna 5 sal evîndariyê, di sala 



1990’an (1369) me jiyana hevpar bi 
hevre ava kir. 

Serbarê vê ku min dizanî jiyana di 
nava şoreşê de pir zehmet e, lê dîsan 
jî min jiyana hevpar bi pêşmergeyekî 
re ava kir û niha jî şanaziyê bi PDKÎ 
û rêbaza heviînê xwe dikim. ii ber 



ku di varê “Me’newî” ve, bi sedema 
pêgeha PDKÎ, di nava xelk û xizm û 
kesûkarên xwe de rêz û hurmeta min 
zêde ye, bi qasekî ku ez bi xwe bawer 
nakim. 

Berhema jiyana min û Xalid jî 4 keç 
in ku berî her tiştî ez sipasiya PDKÎ 
dikim jiber ku bona domandina xwen- 
dina zarokên min û zarokên hemû 
pêşmergeyên Hizbê, tu xemsariyek 
nekiriye. Niha jî 2 keçên min bi navên 
Şine û Şewbo xwediyê bawerînameya 
Lîsansê ne û niha li Ewrûpayê akincî 
ne û herweha, keça min ya din bi navê 
Şerare sala Sêhemîn ya zanîngehê 
dixwîne li zankoya Selahedîn ya 
bajarê Hewlêrê, û herweha keça min 
ya biçûk jî bi navê Şîba sala Duhemîn 
ya nawendiyê li bajarê Koyê dixwîne. 
Lewra ez hêwî dikim ku di pêşerojê jî 
çi jidestê wan tê bo partiya xwe wate 
PDKI bikin û xemsariyê nekin”. 
Gelawêj Ehmedî piştî bi salan jiyana 
di nava şoreşê de, çavnihêriya xwe 
ji PDKÎ û hevjînê xwe weha tîne 
ziman: “Di vê derheqê de ez gellek 
na axovim, lê hêviya min eva ye ku 
Hizba me biserkeve û em carek din 
herin welatê xwe, û armanc û hêviya 
şehîdan bigehe encama xwe. Herweha 
hêvî û daxwaza min ji hevjînê min jî 
eva ye ku heya serkewtin an dawiya 
jiyana xwe, rêbaza xwe berdewam 


bidomîne û soz be ku ez jî weke berê 
hertim û heya jidestê min bê, piştevan 
û alîkarê wî bim”. 

Gelawêj Ehmedî roja herî xweş a 
jiyana xwe û hevjînê xwe yê pêşmerge 
weha dibêje ku: “Sala 1987’an (1366) 
hêj min jiyana hevpar digel Xaldar 
ava nekiribû lê me hej hevdu dikir, li 
Şeşrêya pişta Korran û Kawlan a Serê 
şerek çê bû û di encam de 12 çekdarên 
rejîmê ku yek ji wan fermandeyekî 
paye bilind bi nabê Şîrûdî bû hate 
kuştin, piştî bidawîhatin şer yek ji 
pêşmergeyê Hizbê berî hewalên xwe 
hate zozanên me û ragehand ku, di 
vê şerî de mixabin 2 pêşmerge şehîd 
ketine ku yek ji wan Xalîd xaldar e, 
dema min dengê wî bihîst Çaydana 
Çayê di destê min de ket xwer, ez hey- 
rîm, lê piştre şehîd Xidire Sor hat û 
ji dûr ve qîrand û got, gelawêj çayekî 
ji mere danê vanê Xaldar jî gehîş 
zozanên we, ez çiqas bi serketina 
pêşmerge di wî şerî de kêxfxwş bûm, 
bi wî qasî jî bi gotina şehîd Xidire 
Sor, kêfxweş bû”. 

Gelawêj Ehmedî herweha roja herî 
nexwş a iyana xwe ya siyasî weha 
tîne ziman: “Em li zozanên xwe li rex 
gumdê Kanîreş a Derbend bûn, piştî 
nîvro bû, li paygaya gundê Kanîreşê 
dengê teqe hat, piştî heyamekî kesek 
li gundê Kanîreş hate nava zozanên 
me, Hacîjin a dapîêra min ku hemû 
pêşmergeyên hêza Pêşewa û Zimzîran 
û tenanet beşek ji hêza Beyn jî nas 
dikirin, pirsyara wî kir ku ev teqya 
çi bû? Kesê ku li gund hatibû bi 
girîve go: Eva teqeya xweşiyê bo 
ku fermandeyê paygayê kir, jiber 
ku Dr.Qasimlo şehîd kirin. Ev nûçe 
bûye şîn ku girî di nava zozanên me 
de, û tê bîra min dapira min go mala 
me wêran bû. Eva roja herî nexwş a 
jiyana mine, jiber ku gellek bijan bû”. 
Gelawêj Ehmedî di daviyê de rû li 
dayîk û jin û keçên Kurdistanê dike 
û bi vê gotinê dawiyê bi hevpeyvîna 
xwe tîne: “Serbarê vê ku ez dizanim 
ku Hizba me derheq bi jinên Kurd- 
istanê kêmkar bûye, lê dîsazn jî ez 
dizanim ku keç û jin û dayîkên Kurd- 
istanê pir ji pêşmerge û PDKÎ hez 
dikin, jiber ku dema îsal Xalîd Xaldar 
ji Kurdistanê vegeriya, basa vê kir ku, 
piştî 20 salan dûriya ji pêşmerge, vê 
carê jî keç û jin û dayîkên Kurdistanê 
pitir ji mêran alîkarê pêşmerge bûn, 
lewra ez ji dûrwe dibêjim wan ku 
destê we radimûsim û serkewtin ji we 
re”. 

Agirî 



Serkeftina keça kurd “ Nadiye Murad”ê Şanazî ye 


K omîsyona Ragihandina Hizba 
Demokrat a Kurdistana îranê 
derheq hilbijartina keça kurd ya 
Êzîdî weke balyoza niyetpakiyê ya 
rêxistina Neteweyên Yekgirtî, di 
daxuyaniyekê de vê şanaziya mezin 
û serkeftinê pîroz dike. 


Rêxistina NY, roja înê, 16’ê îlona 
2016’an, keça kurd ya rizgarbûyî 
ji destê Daiş’ê, weke balyoza vê 
rêxistinê bi navê balyoza niyetpakiyê 
diyarî kir. 


Nadiye Murad, yek ji van kurdên 
Êzîdî ye ku piştî êrîşa Daiş’ê bo ser 
bajarê Şengalê kete destê vê rêxistina 
terorîstî û weke kole û deskewta şerê 
dijî mirovî hat hesibandin û bi awayek 
dijî mirovî û hovane reftar bi wê û 
jinên din re hat kirin. 


Nadiye Murad yek ji van qîzan bû ku 
ji destê van hovan rizgar bû û piştî 
rizgarbûna xwe jî, bûye dengê van jin 
û keçên zulmlêkirî û nehişt ku wijdana 
cîhanî li hember mafxwarina van keç 


û jinan de bêdeng bimîne. Li encama 
van hewl û xebatên Nadiye Murad’ê 
û bona nîşandana rêz û rûmeta NY li 
hember van û hestkirina bi azar û fela- 
ketên jinên kurd û bi taybetî kurdên 
Êzîdî de, Nadiye Murad weke balyoza 
niyetpakiyê ya rêxistina NY hate diyar 
kirin û navhatî herweha berbijara 
xelata Aştiyê ya Nobel’ê ye. 

Ji Komîsyona Ragihandina Hizba 
Demokrat a Kurdistana îranê ve tevî 
pîrozbahî ji Nadiye Muradê, ku weke 
balyoza mezintirîn rêxistina cîhanî û li 
rastî de jî weke balyoza beşa herî zaf 
ya neteweyên cîhanê hatiye diyarîki- 
rin, em hêviya serkeftinên zêdetir 
jêre dixwazin û hêvîxwaz in ku 
xelata Aştiyê ya Nobelê jî bidest bixe. 
Herweha em hêvî dikin ku li xebat û 
tekoşînên xwe de berdewam û tekezê 
li ser mafê jinên kurd ên Êzîdî û hemû 
jinên mafxwarî ên kurd bike. 

Herweha em hêvî dikin ku, Nadiye 
Muradê çawa rûyê reş ê daiş’ê di 
cîhanê de reştir kir, bi hewl û xebat û 



piştewaniya hemûyan û bi taybetî jinên kurd li Kurdistana Rojhilatê de jî bikare 
rûyê hov û rastîn ê Daiş’a Wîlayeta Feqîh jî li cîhanê de rîswatir bike. 

Em dubare pîrozbahiyê ji hemû jinên kurd û bi taybetî jinên kurd ên Êzîdî û keça 
jêhatî û bivêr Nadiye Murad dikin bona bidestxistina vê cî û pêgeha jêhatî û 
cîhanî. 

Azadî û bexteweriya civakê, li yeksaniya rastîn de ye 

Hizba Demokrat a Kurdistana îranê 

Komîsyona Ragihandin 

18’ê îlona 2016’an (28’ê Xermanana 1395’an) 


C 


Ji Neteweyek niyetpak ve bo balyoza niyetpakiyê 


J 



Elborz Rûînten 

N ûçeya destnîşankirina Nadiye 
Murad weke balyozê “Niyetpa- 
kiyê” ya “NY” di rêûresmeke taybet 
da, nîşaneya pêşkevtina bizava netewî 
ya me di warê nasandin û gihandina êş 
û elemên gelê me ye bi cîhanê re, û bê 
goman em ji vê rêyê ve jî dikarin ku 
xincî piştevaniya mirovî, piştevaniya 
siyasî jî bidest bixin. 

Destnîşankirina Nadiye Murad di 
despêkê de bo me weke gelê Kurd 
şanazî ye, jiber ku Nadiye Murad 
weke beşek ji tarajidiyaya dîroka 
Kurdan, dikare mînakek biçûk ji azar 
û êş û elemên Kurdan be, herweha 
mînakeke din ya rewayî û berheqiya 
tevgera gelê me ye ku dikare bi başî 
êş û azarên me bi cîhanê re nîşan bide. 

Kurd weke neteweyek tepeserkirî, 
xwediyê azar û êşên weke jînosayd, 
Enfal, komkujî û dagîrkirî, berdewam 
li pey vê yekê bûne ku, bikarin dengê 
xwe bigihînin rêkxistinên cîhanî û 
herweha nawendên biryardanê û 
çalakên mafê mirovan, da ku bikarin ji 


vê rêyê ve piştevaniya mirovî û siyasî 
bo xwe misoger bikin. 

Herçiqas kareke weha di cîhana salên 
derbazbûyî de karek hêsan nebû, jiber 
ku di cîhana siyasetê de em parek 
nebûn ji berjewendiyan, û hevdem 
beşek jî vedigere ser me bi xwe, ku 
me nekariye di warê dîplomatîk û 
çêkirina peywendiyan de serkevtî 
bin. Lewra yek ji erkên ser milê me 
hemûyan weke tevgerrên cuda cuda 
yên Kurdan, eva ye ku bikarin wan 
peywendî û piştevaniyan bidest bixin. 
balyoza “Niyetpakiyê” ya NY ku 
li gorî normên berê, bi kesatiyên 
di warên curbicur de dihate dayîn, 
da ku bikarin ji navûdengê xwe 
mifahê bisitînin bona vegeşandina 
çalakiyên xwe û herweha komkirina 
piştevaniyan bona berfirehtirkirina 
çalakiyên Neteweyên Yekbûyî. 

Kesên ku di salên berê di NY di vî 
warî de çalak bûn, ekterên naskirî û 
binavûdeng yên sînemayê û herweha 
hunermendên warên curbicur bûn, lê 
diyarîkirina Nadiye Murad jiber vê 
nebû ku Nadiye Morad ekter an kes- 
atiyek binavûdeng bû, belkî bi sedema 
wan êş û eleman bû ku Nadye dîtibûn. 
Eva ji dibe sedem ku Nadiye Morad 
pitir ji çalakeka mafê mirovan di NY 
de kar bike, hevdem Nadiye Murad 
dikare bêtir ji her kesekî ev erkê pîroz 
birêve bibe, jiber ku bi xwe di hundir 
wan êş û azaram de bûye. 


Ez liser vê baweriyê me ku eva jî bi 
zelalî di dîroka gelê Kurd de xwe 
derdixe ku, serbarê vê ku derfet bi me 
re nehatiye dayîn, lê gelê me herdem 
mînakek bûye bona bicîgihandin 
û parastina buhayên mirovî weke 
mînak em neteweyek azad nebûne, lê 
berdewam hewla vê yekê me daye ku 
azadiya gelên din biparêzin, em berde- 
wam weke netewe û hemwelatiyên 
pile 2 an 3 hatine dîtin, lê berdewam 
me daxwaza yeksanî û biratiya gelan 
kiriye, em goriyê nebûna sîstemek de- 
mokrat bûne, lê di heman demê de me 
qurbaniyên zêde di pêxema demokra- 
siyê de dane. 

Balyoza“Niyetpakiyê” Nadiye Murad 
jî diçe vê çarçoveyê de, serbarê vê ku 
bi xwe bûye qurbaniyê nebûna niyet- 
pakî û binajuxwaziya DAÎŞ’ê, lê niha 
weke balyoza “Niyetpakiyê” alîkariya 
NY dike, da ku bikare rola xwe di 
rasteya piştevanîkirina ji nehêlana 
tundrevî û binajuxwaziyê bilîze. 

Destnîşankirina Nadiya Murad hev- 
dem dikere karê dîplomasiya Kur- 
dan hêsantir bike, jiber ku êdî cîhan 
Kurdan nas dike û êş û azarên Kur- 
dan dinase û dibîne, eva jî bo keysa 
xweseriya Kurdistanê û biryardan 
liser çarenivîsa Kurdan, dikare bibe 
faktek ku bandor liser bîrûraya giştî 
hebe, jiber ku avabûna dewleta netewî 
demîk hêsan dibe ku, netewa navbirî 


di bin gefa jinavçûnê de be, û Nadiye 
Murad jî mînaka gefa han e liser gelê 
Kurd. 

Di gotareke xwe de ku Nadiye Murad 
bas ji berbijêrbûna xwe bo xelata 
Nobêl’ê dike, êş û azara Êzidiyên bin 
destê DAÎŞ’ê bi girîngtir ji wergirtina 
xelata Nobêl’ê dide zanîn, eva jî vê 
yekê diselimîne ku Nadiye Murad di 
vê pêvajûyê de, pitir ji berjewendiya 
xwe ya takekesî, berjewendiya giştî 
berçav digire, û eger pêvajoya han jî 
berdewam be, wê ji pileya balyoza 
“Niyetpakiyê”, pitir bona xizmeta 
neteweya xwe mifahê bisitîne. 

Lewra hekî çend salan berî niha 
Nadiye Murad tenê keçek Êzidî bû 
li Şingalê, niha sîmbola êş û azara 
Şingal û neteweya Kurd e, niha pênas- 
eya dîroka binajûxwaziya dagirkeran 
e li hember netewa Kurd, pênaseya 
hemû wan keçan e ku bûne goriyê 
kultûra şaş ya olî li hemberî regeza 
“Mê”, lewra jî bo Kurdan serbarê 
şanaziya bi Nadiye Murad, gerek 
hemû aliyek alîkariya wê bikin da 
ku bikare di erkên xwe de serkevtinê 
bidest bixe, û herweha di bidestxistina 
xelata Nobêl ya aşîtiyê de jî serkew- 
tinê bidest bixe, bona vê ku şiroveya 
êş û azarên Kurdan bo biyaniyan 
hêsantir bibe ji berê, jiber ku Nadiye 
Murad jî yek ji wan belgeyan e. 

Zimankujî li îranê de 



Azad Kurdî 


Z iman yek ji pîvanên sereke 
yên nasnameya netewî ya 
her gelekê ye. Gelên bêziman, bê 
nasname ne. Lawazbûna nas- 
nameya netewî bandorê dike ser 
gellek warên jiyana mirov û ya 
herî giring, bingeha derûniya wî/ê 
takekesî/ê ye. Desthilatdarên ku 
dixwazin zimanekê qedexe bikin, 
dixwazin wî zimanî li jiyanê bi- 
kujin û wî gelî bê nasname û vala 
bikin. 

Demsala Payîzê hêdî-hêdî nêzîk 
dibe. Li Rojhilata Kurdistanê ya 
bindestê rejîma dagirker a îranê, 
roja yekemîn a demsala Payîzê 
dibistan vedibin. Lê heta niha jî 
zarokên kurd bêpar in jixwendin û 
perwerdebûn bi zimanê Kurdî. 

Herwiha zarokên çend neteweyên 
din ên îranê jî bi heman awayî. 
Zarokên kurd û gelên din bi neçarî 
dibe xwendina xwe bi zimanê fer- 
zkirî yê Farsî bixwîn in û bi dawî 
jî bînin. Zimanek ku di roja yekem 
a xwendinê de heta çend salan 
hemû tiştekî wê ecêb e. Ji ber ku 
zarok ji dema dayîk dibe heta diçe 
xwendingehê, zimanê xwe yê 


dayîkê fêr dibe. Lê nişkîve dibe bi neçarî biçe xwendingehê û zimanekî 
sedîsed cuda hîn bibe! Balkêş ew e, li xwendingehên îranê, xwendekar 
dibe zimanê Îngilîzî û Erebî fêr bibe, lê mafê vê yekê nîne ku zimanê xwe 
yê netewî bi awayê akademîk û zanistî fêr bibin. 

Ev siyaset ji bingeheke nejadperestane û nasyonalîzmeke berçavteng ve 
çavkanî digire ku li sedsala 20’an de ji aliyê dewletên navendî yên îran, 
Turkiye û .. .hwd li Rojhilata Navîn de weke projeyên asîmîlekirinê hatin 
destpêkirin. Armanc bişavtin û helandina wan gelan e di nav çand, zimanê 
gelê serdest. Dixwazin kurdan û gelên din ên vê cugrafiyayê ji bingehên 
nasnameya wan ya netewî vala bikin. 

Siyasetek ku li îranê Rizaxanê Mîrpenc û li Turkiyê de jî Kemal Ataturk 
dan destpêkirin û heta niha jî dimeşînin. Zehniyet û mantalîteyeke reş ku 
dûr e ji hemû pîvanên demokratîk û ne mirovane. 

Di nav mêjî û singê zarokên kurd de ku bêy mafê xwendin û perwerdebûn 
bi zimanê xwe yê netewî mezin dibin, car bi car evîn û hezkirin bi fêrbûna 
zimanê Kurdî xurttir dibe û dûr ji xwendingeh û navendên xwendinê yên 
fermî, bi awayên cuda cuda hînî zimanê Kurdî dibin. Bona ku zimanê 
Kurdî neyê kuştin ji aliyê dijminên xedar, divê hemû malbatek bibe 
xwendingeheke zimanê kurdî û bi her awayê mumkin, zarokên xwe fêrî 
zimanê Kurdî bikin da ku baştir dîrok, wêje, çand û nasnameya xwe ya 
netewî nas bikin. Ev pêngav û proje dibe tevger û xebateke pirr mezin a 
netewî li dijî rejîma dagîrker û azadîkuj a îranê. 

6 Heta kurd mabin zimanê kurdî nayê kuştin’. Lê vê gotinê, hewceyî xe- 
batek bi kiryar heye ku hemû takekesên civakê li hember de berpirsyar in. 



Yûnesko: 758 milyon kes li cîhanê de nexwendewar in 


i boneya roja cîhanî ya 
xwendewarkirinê (Literacy 
Day), rêxistina îlmî, çandî û per- 
werdehiya NY (Yûnesko) eşkere 
kir ku 758 milyon kesên serweyî 
15 saliyê de, şiyana xwendin û 
nivîsînê ninin. 

Eva li halekê de ye ku rêjeya nex- 
wendewariyê li îranê de ciyawaz 
in. Amarên fermî yên hikûmetî 
bas ji milyonek û 300 hezar kesên 
nexwendewar di îranê de dikin, 
lê gorî datayên nefermî, 9 milyon 
nexwendewar di îranê de hene ku 
serhejmariya sala 1390 a îranê bi 
xwe ew yek ragihandiye. 

Li gorî amara hikûmetî di sala 


1390 a rojî de ku ji zarê Elî Baq- 
irzade, serokê rêxistina xwende- 
warkirinê ve di zivistana 1392 a 
rojî de hatibû ragihandin, 9 milyon 
û 719 hezar kesên nexwendewar 
li serweyî 6 saliyê di îranê de 
hebûne, lê niha amarek pir kêm- 
tir ji vê radigehînin. Lewma cihê 
pirsiyarê ye ku li midehê navbera 
3 salan de çawa ye ku 7 milyon 
kesên nexwendewar li nav amarê 
de hatine derxistin û xwendewar 
kirin? 

Amarên hikûmetî bi xwe jî, rêjeya 
han li parêzgehên sînorî de pir xurt 
nîşan didin. Sîstan û Belûçistan, 
Kurdistan û Loristanê para herî 


zêde ya nexwendewaran ji xwe 
girtiye û 40 ji sedê ya xulyaqetê 
jêr 50 saliyê de, nexwendewar 
yan kêmxwendewar in û zêdeyî 
100 hezar zarok ji xwendinê bêpar 
mane. 

Li vê derheqê de, Ehed Rostemî, 
berpirsê nawenda lêkolînên civakî 
ya wezareta Kar di îranê de daye 
zanîn ku dabeşkirina feqr û heja- 
riyê jî li îranê de newekhev e. 
Amarên han nîşan didin ku rejîma 
Îslamî û berpirsiyarên wê li dor 
dabezandina rêjeya han û nehiştina 
diyardeya nexwendewariyê de 
xwedî pilan û bernameyek micid û 
zanistî nebûne û ninin. 



Gotinên 

Navdaran 

V_ J 



Ma hûn dizanin ji bo çi yên mezin 
mizin in? Ji ber ku 
em li ser jûniyan in. Divê êdî em 
rabin! 

Stirner 

Ilim malê hemû cîhanê ye, tixûbên 
welatan nas nake. 

Goethe 

Yê ku dîrokê çêdikin kes in. 

Carlyle 

Qîmeta netewakê, bi qîmeta kesên ku 
ew netewe 

anîne meydanê ve, tête pîvan. 

John Stuart-Mill 

Gava yên xerab bibin yek, divê yên 
baş jî werin ba 

hev, an na ew ê yek bi yek winda 
bibin. 

Burke 

Em hemû ji bo yekî, yek jî ji bo 
hemûyî. 

Dumas 

Bi carekê ve dest bi karekî neke; baş 
bifikire. Ger nexweşiyek dest pê bike, 
tu hemû dermanên dinyayê 
jî bînî fêde nake. 

Ovidius 

Tistonek 



1- Çiyayê bê kevir, deryaya bê 
av, rêlê/daristan bê dar, 
bajarê bê mirov. 

- Bi pişt e, bê zik e, bi dest e, lê 
bê ling e, bi dev e, bê 

didan e, bi çav e, lê nabîne. 

2- Daran movik anî, mêşan 
hingiv anî, miyan şîr anî, 
kewan rê danî, fesad tazî mayi, 
mîran xwe da alî, gayan 

şer hilanî. 

3- Li Amedê şîr rija, bêhna wî 
hate vira. 

(* dibe ne gelêrî be) 

4- Ne li erdî, ne li esmanî, 
dixot leşê însanî. 

5- Derê wê reş e qubhet e, 
nava wê sor e, 

edawet e. 

- Kewara agir, hevîr dike nanê 
hazir. 

- Destim le naw wirgî, wirgî be 
wurge 

minar e. 

- Lêv Reş e bi qîmet, nav sor e 
bi helamet, bi terî 
dibemê, bii hişkî diînimeder, 
sela ela Pêxember. 

6- Babê mirî gilvilekê di qunê 
ra 

7- Dayka daykan e bo mrovî 
nav û nîşan e. 

- Belot belot, ji serve req e, ji 
binve pot. 

8- Ji serve nivêj, ji binve qirêj. 

9- Req bi reqî dikevit, sor bi 
nermî dikevit. 

- Dayik berok bav berok, çê- 
likan tîne sor û zerok. 

Xwendevanên hêja! 
Hûn dikarin bersiva 
tiştonekan bi riya E-Maila 
Agiri2003@gmal.com ji 
t me re bişînin 







































Navnîşana derveyî welat: 


AFKB.P. 102- 75623 ParisCEDEX 13 -FRANCE 


♦ Rojnameya “Agirî” di van malperên jêrên de bixwînin: 

♦ www.Kurdistanmedia.com 

♦ www.Agirimedia.org 

♦ rojnamaagiri@gmail.com 

♦ www.facebook.com/Agirikirmanji 

-Em siyaseta xwe bi xwe diyarî dikin, ji ber ku em 
hizbek serbixwe ne, em çi biçûk û çi jî mezin, çi 
bihêz û çi jî bêhêz bin, siyaseta serbixwe ya xwe 
naguherînin. 


-Bila dayîkên Kurdistanê zarokên xwe li 
hembêza tejî hebandina xwe de bi hestên 
germ ên welatparêzî û azadîxwaziyê per- 
werde bikin û çîroka jiyana Dr. Qasimlo û 
şehîdên riya rizgariya Kurdistanê li guhê 
wan de bixwînin. 


-Bila bavên Kurdistanê waneya bivêrî û 
şoreşvaniyê hînê zarokên xwe bikin û tê 
bigihîjînin ku çiqas xweş e ku mirov cihê 
hêviya civak û neteweya xwe be. 


-Bila lawên Kurdistanê baş bizan^n ku ji- 
yana li êxsîrî û bindesiiyê de bi sjerşorî û • 
şermezariyê ve çiqas bê qedr û qîmet e, li 
hember de jî, hilmijîna hewayê pak û azad 
bi serbilindî ve çiqas xweş û biromet e. 

-Bila keç û xorten Kurdistanê bi hatina xwe 


refên Hizba Demokrat bixemilînin û bi rakirina 
çeka şeref û serbilindiyê, hêza Pêşmerge bihêz û 
bihêztir bikin. j 


h. 


► 















